CELEX: 32021D0044
Language: da
Date: 2021-01-19 00:00:00
Title: Kommissionens gennemførelsesafgørelse (EU) 2021/44 af 19. januar 2021 om bemyndigelse af Italien til fortsat at anvende en tilnærmelsesvis vurdering ved beregningen af grundlaget for de egne momsindtægter for så vidt angår befordring af personer frem til slutningen af 2024 (meddelt under nummer C(2021) 71) (Kun den italienske udgave er autentisk)

21.1.2021   
               
               
                  DA
               
               
                  Den Europæiske Unions Tidende
               
               
                  L 20/1
               
            
         KOMMISSIONENS GENNEMFØRELSESAFGØRELSE (EU) 2021/44
         af 19. januar 2021
         om bemyndigelse af Italien til fortsat at anvende en tilnærmelsesvis vurdering ved beregningen af grundlaget for de egne momsindtægter for så vidt angår befordring af personer frem til slutningen af 2024
         
            
               (meddelt under nummer C(2021) 71)
            
         
         (Kun den italienske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
         efter høring af Det Rådgivende Udvalg for Egne Indtægter, og
         ud fra følgende betragtninger:
         
                     (1)
                  
                  
                     I henhold til artikel 371 i Rådets direktiv 2006/112/EF (2) kan de medlemsstater, som pr. 1. januar 1978 fritog de transaktioner, der er anført i nævnte direktivs bilag X, del B, fortsætte med at fritage dem på de betingelser, der var gældende i hver af de berørte medlemsstater på samme dato. I henhold til artikel 2, stk. 2, i forordning (EØF, EURATOM) nr. 1553/89 skal der tages hensyn til disse transaktioner ved fastlæggelsen af grundlaget for de egne momsindtægter.
                  
               
                     (2)
                  
                  
                     Ved Kommissionens gennemførelsesafgørelse (EU, Euratom) 2015/2190 (3) blev Italien bemyndiget til at anvende en tilnærmelsesvis vurdering i forbindelse med befordring af personer og andre transaktioner, som er omhandlet i bilag X, del B, nr. 10, til direktiv 2006/112/EF, med henblik på beregning af grundlaget for de egne momsindtægter fra den 1. januar 2015 til den 31. december 2019.
                  
               
                     (3)
                  
                  
                     Italien anmodede i sit brev af 2. april 2019 om en bemyndigelse fra Kommissionen til fortsat at anvende en tilnærmelsesvis vurdering ved beregningen af grundlaget for de egne momsindtægter. Navnlig er Italien ikke i stand til at foretage en præcis beregning af grundlaget for de egne momsindtægter i forbindelse med de transaktioner, der er omhandlet i bilag X, del B, nr. 10), til direktiv 2006/112/EF, for så vidt angår befordring af personer og andre transaktioner omfattet af nævnte nummer. En sådan beregning vil kunne medføre en uberettiget administrativ byrde set i forhold til virkningerne af sådanne transaktioner for Italiens samlede momsindtægtsgrundlag. Italien er i stand til at foretage en beregning ved brug af en tilnærmelsesvis vurdering for denne kategori transaktioner. Italien bør derfor bemyndiges til fortsat at beregne grundlaget for de egne momsindtægter ved en tilnærmelsesvis vurdering i forbindelse med befordring af personer og andre transaktioner, som er omhandlet i bilag X, del B, nr. 10, til direktiv 2006/112/EF.
                  
               
                     (4)
                  
                  
                     Af hensyn til gennemsigtigheden og retssikkerheden bør denne bemyndigelse være tidsbegrænset —
                  
               VEDTAGET DENNE AFGØRELSE:
         
            Artikel 1
            Italien bemyndiges med henblik på beregning af grundlaget for de egne momsindtægter til fra den 1. januar 2020 til den 31. december 2024 at anvende en tilnærmelsesvis vurdering i forbindelse med befordring af personer og andre transaktioner, som er omhandlet i bilag X, del B, nr. 10, til direktiv 2006/112/EF.
         
         
            Artikel 2
            Denne afgørelse er rettet til Den Italienske Republik.
         
         
            Udfærdiget i Bruxelles, den 19. januar 2021.
            
               
                  På Kommissionens vegne
               
               Johannes HAHN
               
                  Medlem af Kommissionen
               
            
         
         
            (1)  EFT L 155 af 7.6.1989, s. 9.
         
            (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (3)  Kommissionens gennemførelsesafgørelse (EU, Euratom) 2015/2190 af 25. november 2015 om bemyndigelse af Italien til at anvende en tilnærmelsesvis vurdering ved beregning af grundlaget for de egne momsindtægter (EUT L 312 af 27.11.2015, s. 24).